ΓΡΑΠΤΗ ΕΡΩΤΗΣΗ E-1747/99

υποβολή: Karl von Wogau (PPE-DE) προς την Επιτροπή

(1 Οκτωβρίου 1999)

Θέμα: Έλεγχοι καυσίμων κατά τη διέλευση των συνόρων προς την Ουγγαρία

Γνωρίζει η Επιτροπή ότι το ουγγρικό τελωνείο ελέγχει, κατά τη διέλευση των φορτηγών από τα σύνορα, την ποσότητα των καυσίμων τους και, σε περίπτωση πουπερβαίνουν τα 200 λίτρα, επιβάλλει ειδικά τέλη, ενώ, σε περίπτωση που δεν δηλωθεί η ποσότητα, επιβάλλει και πρόστιμο;

Ευσταθεί ότι δεν γίνονται αντίστοιχοι έλεγχοι κατά την αντίστροφη διέλευση των ιδίων συνόρων; Θεωρεί σκόπιμη η Επιτροπή την επαναφορά, στην περίπτωση αυτή, των παλαιών τελωνειακών εγγράφων τα οποία χρησίμευαν ως απόδειξη για την ποσότητα καυσίμων που είχαν τα φορτηγά κατά τη διέλευση των συνόρων; Θεωρεί σκόπιμο η Επιτροπή να συνάψει με την Ουγγαρία, όπως έπραξε ήδη με την Ελβετία, μία συμφωνία για την κατάργηση αυτών των ελέγχων;

Απάντηση του κ. Verheugen εξ ονόματος της Επιτροπής

(16 Νοεμβρίου 1999)

Σύμφωνα με το άρθρο 4 της τελωνειακής σύμβασης για την προσωρινή εισαγωγή οχημάτων δημόσιας χρήσης για οδικές μεταφορές (18 Μαΐου 1956):

«Τα καύσιμα που περιέχονται στο συνήθη ρεζεβουάρ των οχημάτων που εισάγονται προσωρινά γίνονται δεκτά χωρίς καταβολή εισαγωγικών δασμών και εισαγωγικών φόρων και χωρίς απαγορεύσεις και περιορισμούς εισαγωγής. Κάθε συμβαλλόμενο μέρος μπορεί ωστόσο να καθορίσει μέγιστες ποσότητες για τα καύσιμα που εισάγονται με αυτό τον τρόπο στο έδαφός του και που περιέχονται στο ρεζερβουάρ των οχημάτων που εισέρχονται προσωρινά».

Τόσο η Ουγγαρία όσο και η Κοινότητα έχουν προσυπογράψει την εν λόγω σύμβαση (Απόφαση του Συμβουλίου 94/0111/ΕΚ της 16ης Δεκεμβρίου 1993 για τη σύναψη της τελωνειακής σύμβασης περί της προσωρινής εισαγωγής εμπορικών οδικών οχημάτων (1956) και της αποδοχής του ψηφίσματος του ΟΗΕ για τη δυνατότητα εφαρμογής των carnets de passage en douane και των δελτίων CPD όσον αφορά τα εμπορικά οδικά οχήματα(1)).

Σύμφωνα με τα παραπάνω, η ουγγρική νομοθεσία ορίζει ότι οι εισαγωγές πετρελαίου πουπερβαίνουν τα 200 λίτραπόκεινται σε ΦΠΑ και ειδικούς φόρους κατανάλωσης. Δεδομένου ότι ο δασμός για το πετρέλαιο είναι επί του παρόντος 0 %, οι εισαγωγέςπόκεινται στην πράξη μόνο σε ΦΠΑ και ειδικό φόρο κατανάλωσης. Εντούτοις, η Ουγγαρία συνήψε διμερείς συμφωνίες με ορισμένες χώρες που καθορίζουν σε αμοιβαία βάση όρια διαφορετικά από αυτά που αναφέρονται παραπάνω.

Ορισμένα κράτη μέλη εκμεταλλεύονται επί του παρόντος τη δυνατότητα περιορισμών που θέτει το άρθρο 113 του κανονισμού του Συμβουλίου (ΕΟΚ) 1315/88 της 3ης Μαΐου 1988 που τροποποιεί τον κανονισμό (ΕΟΚ) 2658/87 για τη δασμολογική και στατιστική ονοματολογία και τους κοινούς δασμούς και τον κανονισμό (ΕΟΚ) 0918/83 για τη θέσπιση του κοινοτικού καθεστώτος τελωνειακών ατελειών(2) που ορίζει:

«Όσον αφορά τα καύσιμα που περιέχονται στις τυποποιημένες δεξαμενές των αυτοκινήτων οχημάτων δημόσιας χρήσης και στα εμπορευματοκιβώτια ειδικής χρήσης, τα κράτη μέλη μπορούν να περιορίσουν την εφαρμογή της ατέλειας σε 200 λίτρα ανά όχημα, ανά εμπορευματοκιβώτιο ειδικής χρήσης και ανά διαδρομή»:

Το Δεκέμβριο 1995, το Συμβούλιο εξουσιοδότησε την Επιτροπή να διαπραγματευτεί συμφωνίες με την Βουλγαρία, την Ουγγαρία και τη Ρουμανία, με σκοπό τον καθορισμό ορισμένων όρων για τις οδικές μεταφορές εμπορευμάτων και την προώθηση των συνδυασμένων μεταφορών, προκειμένου να διευκολυνθεί η διαμετακόμιση οδικών οχημάτων μέσω του εδάφους των συμβαλλομένων χωρών. Μονογραφήθηκαν συμφωνίες με τη Βουλγαρία το Δεκέμβριο 1998, με την Ουγγαρία τον Απρίλιο 1999, και συνεχίζονται διαπραγματεύσεις με τη Ρουμανία. Εντούτοις, το θέμα της δασμολογικής ελάφρυνσης για ποσότητες καυσίμων πουπερβαίνουν τα 200 λίτρα εξακολουθεί να αποτελεί αντικείμενο συζητήσεων στο Συμβούλιο.

(1) ΕΕ L 56 της 27.2.1994.

(2) ΕΕ L 123 της 17.5.1988.